Apple maak sy grootste winkel in Asië oop | Nuus24
Beijing – Apple het Saterdag sy grootste Asiatiese winkel in Beijing oopgemaak, met hordes mense wat op die drie verdieping kompleks toegesak het.Die winkel, wat in die gewilde inkopiestraat Wangfujing in die hartjie van China se hoofstad geleë is, dek ‘n gebied van 2 300 vierkante meter, het mediaberigte in China gelui.China is nou die tweede grootste mark vir Apple ná die VSA, maar die maatskappy het ook baie kritiek ontvang vir die toestande waarin sy produkte in China vervaardig word.Die entoesiasme vir die maatskappy se produkte onder die vinnig groeiende verbruikersklas was Saterdag duidelik toe klante kort nadat die nuwe winkel om 09:00 (01:00 GMT) oopgemaak het ingestroom het.Sowat 100 mense het ook buite gewag om die winkel binne te gaan.– Volg Nuus24 op Twitter - Sapa - AFP
Lees meer oor: apple | beijing VOLGENDE OP NUUS24X